CELEX: 62008TN0467
Language: sk
Date: 2008-10-17 00:00:00
Title: Vec T-467/08: Žaloba podaná 17. októbra 2008 – ISDIN/ÚHVT – Pfizer (ISDIN)

10.1.2009   
            
            
               SK
            
            
               Úradný vestník Európskej únie
            
            
               C 6/36
            
         Žaloba podaná 17. októbra 2008 – ISDIN/ÚHVT – Pfizer (ISDIN)
   (Vec T-467/08)
   (2009/C 6/73)
   Jazyk žaloby: angličtina
   Účastníci konania
   
      Žalobca: Isdin, SA (Barcelona, Španielsko) (v zastúpení: M. Esteve Sanz, lawyer)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Pfizer Ltd (Sandwich, Spojené kráľovstvo)
   Návrhy žalobcu
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 4. júla 2008 vo veci R 1031/2007-1 a
            
         
               —
            
            
               zaviazať ÚHVT a prípadne ďalšieho účastníka konania pred odvolacím senátom na náhradu trov konania, vrátane trov konania pred odvolacím senátom.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Isdin, SA.
   
      Prihlasovaná ochranná známka Spoločenstva: Obrazová ochranná známka „ISDIN“ pre výrobky patriace do tried 3 a 5 – prihláška č. 3 288 339.
   
      Majiteľ ochrannej známky alebo označenia, ktoré je základom námietky: Ďalší účastník konania pred odvolacím senátom.
   
      Ochranná známka alebo označenie, ktoré je základom námietky: Írska slovná ochranná známka „ISTIN“ zapísaná pod číslom 64 939 pre výrobky patriace do triedy 5; slovná ochranná známka Spojeného kráľovstva „ISTIN“ zapísaná pod číslom 824978 pre výrobky patriace do triedy 5.
   
      Rozhodnutie námietkového oddelenia: Čiastočné prijatie námietky.
   
      Rozhodnutie odvolacieho senátu: Zamietnutie odvolania.
   
      Dôvody žaloby: Porušenie článku 8 ods. 1 písm. b) nariadenia Rady č. 40/94 tým, že odvolací senát nesprávne usúdil, že dotknuté ochranné známky sú podobné, že dotknuté výrobky sú podobné v minimálnej miere a že medzi predmetnými ochrannými známkami existuje pravdepodobnosť zámeny.